**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník a § 3 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva") medzi týmito zmluvnými stranami

**I.**

**Zmluvné strany**

Kupujúci:

Názov: Nitriansky samosprávny kraj

Sídlo: Rázusova 2A, 949 01 Nitra

Zastúpený: Ing. Branislav Becík, PhD., predseda

IČO: 37861298

DIČ: 2021611999

Bankové spojenie: Štátna pokladnica

IBAN: SK03 8180 0000 0070 0065 2502

Kupujúci nie je platcom DPH.

(ďalej len „Kupujúci")

Predávajúci:

Obchodné meno:

Zastúpený:

Adresa :

IČO:

DIČ:

Bankové spojenie:

IBAN:

Reg. č. z Obch. registra:

Odd. Sro, vl. č.:

Predávajúci je/nie je platcom DPH.

(ďalej len „Predávajúci")

**II.**

**Preambula**

1. Kupujúci na obstaranie predmetu tejto zmluvy použil postup verejného obstarávania -   
§ 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorej víťazom sa stal predávajúci. Verejný obstarávateľ rozhodol o postupe nadlimitným spôsobom.

**III.**

**Predmet zmluvy a termín dodania**

1. Predmetom zmluvy je Obstaranie a modernizácia materiálno – technického vybavenia odborných pracovísk v rámci projektu: **„Nákup a modernizácia materiálno-technického vybavenia odborných pracovísk na Spojenej škole Nitra“ – technologické zariadenia s príslušenstvom do školskej kuchyne (Časť 2)**, ktorý je schválený na financovanie na základe výzvy IROP-PO2-SC223-2019-47, ich zoznam a podrobná špecifikácia je uvedená v prílohe č. 1 - Špecifikácia predmetu zákazky, ktorá je neoddeliteľnou súčasťou tejto zmluvy vrátane ich dodávky, montáže a zaškolenia obsluhy a likvidácie odpadov.
2. Predávajúci sa zaväzuje dodať predmet zmluvy v rozsahu podľa prílohy č. 1 tejto zmluvy v predpísanom množstve a podľa požadovanej špecifikácie a v štandardnej kvalite zodpovedajúcej všetkým technickým normám SR.
3. Termín dodania predmetu zmluvy je **do 2 mesiacov odo dňa účinnosti tejto zmluvy.**
4. Predávajúci sa zaväzuje predmet zmluvy dopraviť do miesta dodania: Spojená škola, Slančíkovej 2, Nitra s organizačnými zložkami: Stredná priemyselná škola potravinárska, Slančíkovej 2, Nitra, Hotelová akadémia, Slančíkovej 2, Nitra, Gymnázium, Slančíkovej 2, Nitra, Stredná športová škola, Slančíkovej 2, Nitra, Slančíkovej 2, 950 50 Nitra.

**IV.**

**Dodacie podmienky**

1. Kupujúci sa zaväzuje tento predmet zmluvy prevziať a zaplatiť zaň dohodnutú cenu podľa článku V.
2. Kupujúci sa zaväzuje spolupôsobiť s predávajúcim.
3. Spolu s predmetom zmluvy budú kupujúcemu odovzdané nasledovné doklady :

-daňový doklad

-záručný list, servisná knižka, príp. ostatné potrebné doklady a manuály

-dodací list alebo preberací protokol.

1. Pri prevzatí predmetu zmluvy podpíšu zmluvné strany prostredníctvom svojich poverených zástupcov dodacie listy alebo preberacie protokoly, ktoré budú prílohou daňového dokladu.
2. Odovzdanie bude vykonané povereným zástupcom predávajúceho — servisným technikom a prevzatie zástupcom kupujúceho-konečného prijímateľa resp. riaditeľom organizácie, v mieste dodania v termíne na základe dohody, najneskôr v termíne dodania uvedeného v čl. III ods. 3 tejto Zmluvy. Predávajúci je povinný vyrozumieť kupujúceho (faxom, alebo mailom) o pripravenosti predmetu zmluvy k odovzdaniu - prevzatiu minimálne 2 pracovné dni vopred.
3. Predmet zmluvy uvedený v čl. III. tejto zmluvy je splnený jeho prevzatím a podpísaním dodacieho listu alebo preberacieho protokolu zástupcom kupujúceho. Na dodacom liste je predávajúci povinný uviesť výrobné číslo dodávaného predmetu zmluvy (identifikačné znaky) a jeho množstvo.
4. V prípade, ak kupujúci preukázateľne odmietne prevziať predmet zmluvy napriek tomu, že predmet zmluvy je pripravený na prevzatie, je splnenie predmetu zmluvy splnené jeho uskladnením u predávajúceho. Predávajúci bude o tejto skutočnosti kupujúceho informovať písomne.
5. Predávajúci je povinný pri dodaní predmetu zmluvy odovzdať používateľovi všetky doklady nevyhnutné k jeho prevzatiu a používaniu, ako aj doklady uvedené v ods. 3.
6. Predávajúci vyhlasuje, že predmet kúpy dodávaný v rámci predmetu tejto zmluvy je doteraz nepoužívaný a jeho technické a prevádzkové parametre sa zhodujú s parametrami uvádzanými ich výrobcom, predmet zmluvy je nový, prvotriedneho vyhotovenia a z prvotriednych materiálov.

**V.**

**Kúpna cena**

1. Kúpna cena bola stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov takto:

Cena bez DPH v €:

DPH v €:

**Cena s DPH v €:**

slovom:

1. Dohodnutá kúpna cena je stanovená ako cena v čase podpisu tejto zmluvy.
2. Kúpna cena je splatná na základe daňového dokladu (faktúry) predávajúceho, ktorá bude kupujúcemu odovzdaná súčasne s predmetom zmluvy. Faktúra musí obsahovať náležitosti daňového dokladu a špecifikáciu ceny. Súčasťou faktúry musí byť dodací list alebo preberací protokol**. Lehota splatnosti faktúry je do 60 dní odo dňa jej doručenia.** Pre účely tejto zmluvy sa za deň úhrady považuje deň odoslania príslušnej finančnej sumy z účtu kupujúceho na účet predávajúceho.
3. V cene predmetu zmluvy je zahrnutá doprava a vyloženie predmetu zmluvy v zmysle čl. III ods. 4, montáž a sprevádzkovanie, zaškolenie obsluhy a likvidácia odpadu.

**VI.**

**Možnosť a spôsob úpravy ceny**

1. Kúpnu cenu predmet zmluvy je možné meniť výlučne len na základe zmien obchodných podmienok vyplývajúcich zo všeobecne záväzných právnych noriem SR, a to formou dodatku odsúhlaseného oboma zmluvnými stranami.

**VII.**

**Možnosť odmietnuť prebratie predmetu zmluvy**

1. Kupujúci si vyhradzuje právo odmietnuť prevziať predmet zmluvy z dôvodu nedodržania akosti, štruktúry alebo množstva predmetu zmluvy špecifikovaného v prílohe č. 1, pokiaľ sa zmluvné strany nedohodnú inak.

**VIII.**

**Odstúpenie od zmluvy**

1. Ak predávajúci poruší povinnosti ustanovené touto zmluvou, predmet zmluvy má vady. Za vady predmetu zmluvy sa považuje aj dodanie iného predmet zmluvy, ako určuje táto zmluva, čo zakladá pre kupujúceho dôvod na odstúpenie od zmluvy.
2. Kupujúci môže odstúpiť od zmluvy, ak dodávaný predmet zmluvy nemá tie isté funkčné vlastnosti, ktoré špecifikoval v súťažných podkladoch a v prílohe č. 1 tejto Zmluvy, ak má právne vady alebo ak nie je predmet zmluvy dodaný v termíne podľa čl. III ods. 3 tejto Zmluvy, ak sa zmluvné strany nedohodli inak.
3. Odstúpením od zmluvy zanikajú všetky práva a povinnosti zmluvných strán z tejto zmluvy, pričom obidve zmluvné strany sú povinné vrátiť si plnenia poskytnuté pred odstúpením od tejto zmluvy.

**IX.**

**Práva a povinnosti zmluvných strán**

Predávajúci je povinný:

1. Dodať predmet zmluvy kupujúcemu riadne a včas, v požadovanom rozsahu a množstve, v bezchybnom stave a v dohodnutej kvalite, čo kupujúci potvrdí preberacím protokolom alebo podpísaním dodacieho listu.
2. Predmet zmluvy zabaliť alebo vybaviť na prepravu spôsobom, ktorý je obvyklý pre takýto predmet zmluvy v obchodnom styku na jeho uchovanie a ochranu.
3. Predmet zmluvy podľa potreby zmontovať a zaškoliť obsluhu.
4. Vzhľadom ku skutočnosti, že kúpa predmetu zmluvy, ktorý je predmetom tejto zmluvy je spolufinancovaná prostredníctvom Integrovaného regionálneho operačného programu zo zdrojov EÚ je predávajúci povinný strpieť výkon kontroly/auditu počas celej doby platnosti Zmluvy o NFP súvisiaceho s dodávaným predmetom zmluvy a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Kupujúci je povinný:

1. Zaplatiť za predmet zmluvy kúpnu cenu a prevziať predmet zmluvy v súlade s touto zmluvou.

Kupujúci je oprávnený:

1. Bez akýchkoľvek sankcií odstúpiť od zmluvy s predávajúcim v prípade, kedy ešte nedošlo k plneniu zo zmluvy medzi kupujúcim a predávajúcim a výsledky administratívnej finančnej kontroly Poskytovateľa (RO pre IROP) neumožňujú financovanie výdavkov vzniknutých z obstarávania predmetu zmluvy.

**X.**

**Využitie subdodávateľov**

1. Ak predávajúci pri plnení predmetu zmluvy využije kapacity subdodávateľa/ľov, ktorí sú známi, uvedie podiel zákazky, ktorý má v úmysle zadať subdodávateľom, navrhovaných subdodávateľov a predmet subdodávok, na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia. Údaje subdodávateľa/ľov:

Obchodné meno:

Adresa/sídlo:

IČO:

Podiel plnenia: .......%

Meno a priezvisko osoby oprávnenej konať; adresa pobytu, dátum narodenia, funkcia:

1. Každý subdodávateľ, ktorý má podľa §11 ods. 1 zákona č. 343/2015 Z.z. povinnosť zapisovať sa do registra partnerov verejného sektora, musí byť zapísaný v registri partnerov vereného sektora v súlade so zákonom č. 315/2016 Z.z. o registri partnerov verejného sektora a o zmene a doplnení niektorých zákonov, ak sa má podieľať na dodaní a splnení predmetu zmluvy. Splnenie podmienok stanovené zákonom č. 315/2016 Z.z. sa vzťahuje na subdodávateľa po celú dobu trvania zmluvy.
2. Predávajúci je povinný oznámiť kupujúcemu akúkoľvek zmenu údajov o subdodávateľoch.
3. Pravidlá pre zmenu subdodávateľov a povinnosť predávajúceho oznámiť zmenu subdodávateľa:

Predávajúci je povinný kupujúcemu predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má predávajúci v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zároveň musí byť uvedené zdôvodnenie zmeny subdodávateľa, v rozpočte vyznačené položky, ktoré bude realizovať.

1. Zmena subdodávateľa podlieha písomnému schváleniu kupujúcim. Zmenou subdodávateľa sa nevylučuje, že môže dôjsť ku percentuálnej zmene podielu subdodávok.
2. Predávajúci prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na riadne plnenie predmetu zmluvy. Pri plnení predmetu zmluvy prostredníctvom subdodávateľov je predávajúci plne zodpovedný voči kupujúcemu za včasné a riadne splnenie predmetu zmluvy, akoby ho vykonával sám. Činnosť subdodávateľa/ľov sa posudzuje ako činnosť predávajúceho vrátane zodpovednosti za prípadne vzniknutú škodu.

**XI.**

**Zmluvné pokuty**

Pre prípad nedodržania podmienok tejto zmluvy dohodli zmluvné strany nasledovné zmluvné pokuty:

1. Za omeškanie predávajúceho s dodaním predmetu zmluvy je kupujúci oprávnený žiadať pokutu vo výške 0,50 % z hodnoty predmetu zmluvy za každý deň z omeškania. Zaplatením zmluvnej pokuty nezaniká nárok kupujúceho na prípadnú náhradu škody.
2. Za omeškanie kupujúceho so zaplatením kúpnej ceny má predávajúci nárok na úrok z

omeškania vo výške 0,05% z nezaplatenej ceny za každý deň omeškania.

1. V prípade porušenia povinnosti predávajúceho podľa čl. X ods. 1 tejto zmluvy má kupujúci nárok na zmluvnú pokutu vo výške 1000,- eur za každé porušenie osobitne.
2. V prípade porušenia povinností predávajúceho podľa čl. X ods. 2 až 6 tejto zmluvy má kupujúci nárok na zmluvnú pokutu vo výške 1000,- eur za každé porušenie osobitne.

**XII.**

**Prechod vlastníctva a nebezpečenstvo škody na veci**

1. Kupujúci nadobudne vlastnícke právo k predmetu zmluvy dňom prevzatia predmetu zmluvy, podpísaním preberacieho protokolu alebo dodacieho listu.

**XIII.**

**Záruka a reklamácie**

1. Predávajúci zodpovedá za to, že predmet zmluvy dodaný na základe tejto zmluvy spĺňa príslušné kvalitatívne parametre a je povinný poskytnúť naň záruku. Záručná doba je 24 mesiacov a začína plynúť dňom prevzatia predmetu zmluvy na základe odovzdávajúceho a preberacieho protokolu.

2. Predávajúci sa zaväzuje vykonávať bezodplatne služby záručného servisu po dobu trvania záručnej doby podľa bodu 1 tohto článku a to najmä zabezpečením všetkých potrebných náhradných dielov a vykonania opravy predmetu zmluvy na mieste dodania, ak to povaha veci dovoľuje.

3. Kupujúci je povinný oznámiť písomne skryté vady a zrejmé vady nezistené pri preberaní tovaru predávajúcemu bez zbytočného odkladu po ich zistení, najneskôr do konca dohodnutej záručnej doby.

4. Dodávateľ je povinný písomne sa vyjadriť k reklamácii najneskôr do 10 dní po jej doručení. Ak sa v tejto lehote nevyjadrí, má sa za to, že súhlasí s opodstatnenosťou reklamácie.

5. Oznámenie o vadách predmetu zmluvy musí obsahovať identifikáciu kúpnej zmluva a popis vady alebo popis spôsobu, akým sa vada prejavuje.

6. Reklamované vady dodávateľ odstráni na základe písomnej reklamácie objednávateľa v zmysle príslušných ustanovení Obchodného zákonníka najneskôr do 7 dní po uznaní vady.

**XIV.**

**Spoločné a záverečné ustanovenia**

1. Zmluvné strany sa dohodli na tom, že záväzkový vzťah, vzniknutý na základe tejto zmluvy sa riadi ustanoveniami Obchodného zákonníka, nakoľko ide o vzťah subjektov, ktorý spadá pod vzťahy uvedené v ustanovení § 261 Obchodného zákonníka.
2. Zmluvu je možné meniť alebo dopĺňať len formou písomných a očíslovaných dodatkov za podmienok ustanovených v § 18 ods.1 a 3 zákona č. 343/2015 Z. z. o verejnom obstarávaní je a o zmene a doplnení niektorých zákonov v znení neskorších predpisov.
3. Zmluva je vyhotovená v piatich vyhotoveniach, z ktorých po podpísaní obdrží kupujúci štyri vyhotovenia a predávajúci jedno vyhotovenie.
4. Zmluva nadobudne platnosť dňom podpisu tejto zmluvy zmluvnými stranami a účinnosť po splnení odkladacej podmienky, ktorá spočíva v schválení verejného obstarávania Riadiacim orgánom projektu a následným doručením Správy z administratívno-finančnej kontroly verejnému obstarávateľovi. V prípade neschválenia verejného obstarávania Riadiacim orgánom projektu si Objednávateľ vyhradzuje právo využiť inštitút odkladacej podmienky a následne predmetná Zmluva zaniká a pozerá sa na ňu akoby nebola od počiatku uzatvorená.
5. Zmluvné strany berú na vedomie, že predmetná zmluva je povinne zverejňovaná zmluva v zmysle §5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie, že ak by nedošlo k zverejneniu tejto zmluvy v lehote do 3 mesiacov od jej uzavretia, platí, že k uzavretiu zmluvy nedošlo zo zákona.
6. Zmluva sa uzatvára na dobu určitú t. j. v termíne dodania celkového predmetu zmluvy a vzájomného vysporiadania záväzkov.
7. Predávajúci súhlasí s podmienkami súťaže určenými verejným obstarávateľom, ktorej sa stal víťazom.
8. Zmluvné strany vyhlasujú, že sa so zmluvou oboznámili a s jej obsahom súhlasia, na znak čoho pripájajú svoje podpisy.
9. Neoddeliteľnou súčasťou tejto zmluvy je

Príloha č. 1 - Špecifikácia predmetu zákazky

Príloha č. 2 - Súhrn jednotlivých položiek projektu s celkovou sumou

Príloha č. 3 - Zoznam subdodávateľov, „iných osôb“

V ................................... dňa : V Nitre, dňa

........................................... ......................................................

*Predávajúci Kupujúci*

*Ing. Branislav Becík, PhD.*

*predseda*

*Nitrianskeho samosprávneho kraja*

Príloha č. 1

Špecifikácia predmetu zákazky

# **OPIS PREDMETU ZÁKAZKY**

**„Nákup a modernizácia materiálno-technického vybavenia odborných pracovísk na Spojenej škole Nitra“ – technologické zariadenia s príslušenstvom do školskej kuchyne (Časť 2)**

**Podrobný opis predmetu zákazky:**

|  |  |  |  |
| --- | --- | --- | --- |
| **„Nákup a modernizácia materiálno-technického vybavenia odborných pracovísk na Spojenej škole Nitra“ – technologické zariadenia s príslušenstvom do školskej kuchyne (Časť 2)** | | |  |
| **P.č.** | **Názov výdavku** | **Minimálne technické požiadavky a špecifikácia alebo ekvivalent** | **Množstvo**  **ks** |
| 94 | Škrabka na zemiaky | * Nerezové prevedenie * Produkcia minimálne 300 kg/h * Hmotnosť jednej náplne minimálne 20 kg * Napätie 400 V * Príkon minimálne 0,6 kW * Minimálne rozmery v mm (š x h x v): 750 x 800 x 950   **POŽADOVANÉ PRÍSLUŠENSTVO:**   * 1 x  lapač šupiek a škrobu:  príslušenstvo ku škrabke na zemiaky, priemer 320 mm, * výška 380 mm | 1 |
| 97 | Umývačka riadu | * nerezová * tunelová * model určený na pripojenie studenej vody * zo vstupom z ľavej strany * kompaktná tunelová košová * pre koše s rozmermi 500 x 500 mm * vyrobené z nerezovej ocele AISI-304 * dvere dvojplášťové, s otváraním smerom nahor s blokovaním v otvorenej pozícii * filtre vyrobené z nerezovej ocele AISI 304 * bezpečnostný sací filter pred umývacím čerpadlom * bojler oplachovej vody s tepelnou izoláciou * nerezové umývacie ramená vyberateľné v celku * demontovateľné oplachové trysky * systém elektronickej regulácie rýchlosti posuvu košov za pomoci frekvenčného meniča * elektronicky nastaviteľná teploty vody: teplota umývania 50-65 °C, teplota oplachu 70-85 °C * regulátor prietoku zaisťujúci konštantnú spotrebu vody * regulátor tlaku vody * zabudované tlačidlo STOP * systém detekcie zablokovania posuvu košov a funkcia automatického spätného chodu * systém zablokovania dverí * umývací systém, osadený vrchným a spodným umývacím ramenom, každé o štyroch vetvách * sekcia umývania a oplachu * systém ochrany IP-x4 * výkon podľa zvolenej rýchlosti: min. 100-130-160 košov/hod. * min. tri programy umývania: intenzívny 100 košov / hod, stredný 130 košov / hod, veľkokapacitný 160 * košov / hod * efektívne dvojité oplachovanie, v dvoch smeroch * úsporný systém umývania a oplachu, spína dané systémy iba na dobu, keď kôš prechádza danou * sekciou * možnosť nastavenia súbežného alebo striedavého ohrevu vody v bojleri a v umývacej vani * striedavý ohrev bojlera a umývacej vane max. 31,6 kW (51,2 A) * [súbežný  ohrev bojlera a umývacej vane max. 40,6 kW (64,3 A)](https://www.google.com/maps/search/64,3+A?entry=gmail&source=g) * požaduje sa vstup košov do stroja – z ľavej strany * požaduje sa model určený na pripojenie studenej vody (50 °C) * maximálna spotreba vody l / hod: 240 * max. elektrický príkon kW: 31,60 * napájanie 400 V 3N, 50 Hz * istenie A: 80 * váha kg: 211 * objem m³: 2,23 * tlak vody kg/cm²: 2-4 * hlučnosť dB: 72 * rozmery max. v mm (š x h x v): 1180 x 790 x 1560   **POŽADOVANÉ PRÍSLUŠENSTVO:**   * **1 x sušiaci tunel:** príslušenstvo k umývačke riadu, prídavný modul obsahuje: batériu ohrevných telies-9 kW a   ventilátor na sušenie riadu-0,55 kW, systém posúvania košov oddeľujúcimi závesmi a spodnou policou, celkový  elektrický príkon 9,55 kW, rozmery v mm (š x h x v): 600 x 790 x 1930   * **1 x neutrálny doplnok:** príslušenstvo k umývačke riadu, vybavený kruhovým nástavcom na pripojenie na   odsávací systém, ktorý oddeľuje závesy a systém posuvu košov   * **1 x dávkovač oplachovacieho a umývacieho prostriedku:** príslušenstvo k umývačke riadu, so sondou * **1 x stôl predumývací vstupný:** s roštovou policou, nerezový, ľavé prevedenie, pre koše s rozmermi 500 x 500   mm, zadný lem 40 mm, roštová polica vo výške 200 mm, 1 x lisovaný drez umiestnený vľavo, rozmery drezu  500 x 400 x 250 mm, rozmery v mm (š x h x v): 1600 x 750/760 x 880   * **1 x stôl odoberací výstupný:** s roštovou policou, nerezový, pravé prevedenie, pre koše s rozmermi 500 x 500 mm,   zadný lem 40 mm, roštová polica vo výške 200 mm, rozmery v mm (š x h x v): 1200 x 750/760 x 880, valčekové  prevedenie stola na posuv košov   * **1 x batéria so sprchou:** príslušenstvo k umývaciemu stolu, stojánková, umiestnenie zo stola do priestoru, vrátane   batérie, rozmery v mm (š x h x v): 150 x 200 x 950   * **1 x umývací prostriedok:** umývací detergent, 12 kg * **1 x oplachový prostriedok:** oplachový detergent, 10 kg | 1 |
| 98 | Konvektomat elektrický s príslušenstvom | * elektrický * bojlerový, generátor pary, tvorba/vývin pary v bojleri * kapacita: min.10 x GN 2/1, 20 x GN 1/1, 40 x GN ½ * dotykový displej max. 10“ * generátor pary produkujúci viac saturovanú paru, ako nástrekový * generátor pary s detekciou vodného kameňa a programom odvápňovania * automatické plnenie generátora s nastaviteľnou početnosťou pravidelného vypúšťania * režimy varenia: para pri nízkej teplote 30 -98 °C, para pri 99 °C, super para 100-130 °C, kombinácia 30-300 °C * a konvencia 30-300 °C * špeciálne režimy: regenerácia, vákuové varenie, nočné varenie, fermentácia, pasterizácia, údenie, dehydratácia * proces varenia podľa receptov s možnosťou manuálnych zásahov * riadenie vlhkosti v komore v percentách s presnosťou na 1% * správa neobmedzeného množstva receptov s možnosťou až 9 krokov, min. 200 kulinársky overených receptov už z výroby * rýchle ochladzovanie komory  vzduchom a vodou * systém kontroly tepelných úprav pokrmov podľa jednotlivých zásuvov * max. 6 programov umývania * možnosť aktivácie/deaktivácie procesu naparovania komory pred spustením umývacieho programu * možnosť aktivácie/deaktivácie procesu sušenia na konci umývacieho programu * indikácia stavu a zostávajúceho času umývacieho programu * ovládanie a sledovanie umývacieho procesu cez vzdialené pripojenie * min. štvorbodová vpichovacia ihla s polohovacím držiakom * samonavíjacia sprcha * dvere varnej komory s trojitým a ventilovaným presklením * ručné aj automatické zvlhčovanie komory * automatický odvlhčovací systém * 6 programovateľných rýchlostí turbíny v komore * odložený štart programu * možnosť voľby polovičného elektrického príkonu stroja * vnútorné LED osvetlenie komory * zobrazenie aktuálnych / navolených hodnôt na displeji * počet jazykov: 36 * funkcia nápovedy s užívateľským manuálom * režim SAT – servisné menu * špeciálny režim na prezentáciu a výuku ovládania stroja * USB port * ovládanie a sledovanie varných a umývacích procesov cez vzdialené pripojenie * IPX5 – ochrana proti striekajúcej vode * autodiagnostický systém s výstrahami a chybovými hláseniami * aplikácia histórie – ukladanie prevedených cyklov a porúch do pamäti stroja * systém HACCP – ukladanie a sťahovanie dát * automatické čistenie tuhými detergentami * príkon min. 33,6 kW * napájanie 400 V-3N * rozmery max. v mm (š x h x v): 1130 x 1063 x 1117   **POŽADOVANÉ PRÍSLUŠENSTVO:**   * **2 x podstavec pod konvektomat:**  nerezový, otvorený, vodiace lišty na vkladanie gastronádob, kapacita: 1 x 6 GN 2/1 a 1 x 6 GN 1/1, rozteč medzi zásuvmi: 68 mm, výška: 650 mm * **3 x zavážací vozík:** zavážací vozík pre klietku, slúži na vloženie klietky do konvektomatu na podstavci, používa sa v kombinácii s vodítkom a klietkou * **3 x vodítko:** vodítko pre zavážaciu klietku, umiestňuje sa na dno varnej komory, používa sa v kombinácii so zavážacím vozíkom a klietkou * **3 x klietka:** zavážacia klietka pre GN, kapacita: 10 x GN 2/1 alebo 20 x GN 1/1, nutné inštalovať s vodítkom , rozteč medzi zásuvmi: 62 mm * **15 x gastronádoba**: 2/1-20, nerezová, dierovaná, rozmery v mm (š x h): 650 x 530 mm * **20 x gastronádoba**: 1/1-20, nerezová, dierovaná, rozmery v mm (š x h): 530 x 325 mm * **15 x gastronádoba:** 2/1-40, nerezová, plná, objem l: 10, rozmery v mm (š x h): 650 x 530 mm * **20 x gastronádoba:** 1/1-40, nerezová, plná, objem l: 5, rozmery v mm (š x h): 530 x 325 mm * **15 x gastronádoba:** 2/1-100, nerezová, plná, objem l: 28,5, rozmery v mm (š x h): 650 x 530 mm * **20 x gastronádoba:** 1/1-100, nerezová, plná, objem l: 14, rozmery v mm (š x h): 530 x 325 mm * **15 x veko:** 1/1, nerezové, plné | 2 |
| 99 | Zariadenie na zmäkčovanie vody | * zmäkčovač vody * kabinetový zmäkčovací filter * plne automatický * prevedenie riadiacej jednotky elektronické * kapacita m³ x 0 dH * spôsob riadenia regenerácie objemové   + - typ riadiaceho ventilu BNT 1650F alebo ekvivalent * rozsah nastavenia: 0 – 99 m³   + - objem živice minimálne 10.0 l * prietok max., m³ / hod.: 1,0 * bez plavákového ventilu * výška napojenia vody / odpadu: 470/500 mm * napojenie vody / odpadu: 1“ / PE hadica ½“ * el. napájanie / odber: 230 V, 50 Hz / 5 W * prevádzkový tlak vody: 0.2 – 0.8 MPa * maximálna vonkajšia teplota: 43 °C * rozmery v mm (v x š x h): 635 x 320 x 662 | 1 |
|  | Montáž zariadení | * práca a servisný výjazd * požitý servisný materiál |  |
|  | Doprava | * zariadení a materiálu | súbor |
|  | Zaškolenie obslužného personálu | * obsluha technológie | súbor |
|  | Zaškolenie obslužného personálu | * živé varenie v prevádzke | súbor |
|  | Kuchárska kniha | * s rozpracovanými receptúrami a presnými technologickými postupmi | 1 |

Príloha č. 2

Súhrn jednotlivých položiek projektu s celkovou sumou

|  |  |  |  |  |  |
| --- | --- | --- | --- | --- | --- |
| **Položka** | **Názov obstarávaného tovaru** | **ks** | **Cena bez DPH / eur** | **DPH /**  **eur** | **CENA vr. DPH/**  **eur** |
| 94. | Škrabka na zemiaky | 1 |  |  |  |
| 97. | Umývačka riadu | 1 |  |  |  |
| 98. | Konvektomat elektrický s príslušenstvom | 2 |  |  |  |
| 99. | Zariadenie na zmäkčovanie vody | 1 |  |  |  |
|  | **SUMA celkom** |  |  |  |  |

Príloha č. 3

Zoznam subdodávateľov, „iných osôb“

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.**  **č.** | **Meno a priezvisko /**  **Obchodné meno**  **alebo názov** |  | **Adresa pobytu alebo sídlo** | **Identifikačné číslo**  **alebo dátum narodenia**  (ak nebolo pridelené identifikačné číslo) | **Predmet subdodávky** | **Podiel plnenia**  **(v %)** | **Zápis v Zozname hospodárskych subjektov**  **(ÁNO/NIE)** | **Oprávnená osoba**  (**meno a priezvisko, adresa pobytu, dátum narodenia)** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |